HU
2022.5.24.
Az Európai Unió Hivatalos Lapja
C 208/7
Összefonódás előzetes bejelentése (Ügyszám: M.10686 – LOV GROUP / BETCLIC EVEREST GROUP) Egyszerűsített eljárás alá vont ügy (EGT-vonatkozású szöveg)
(2022/C 208/06) 1.
Május 13-án a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
Lov Group Invest (a továbbiakban: Lov Group, Franciaország),
–
a jelenleg a Lov Group és a Société des Bains de Mer de Monaco (a továbbiakban: SBM, Monaco) tulajdonában lévő Betclic Everest Group (a továbbiakban: BEG, Franciaország).
A Lov Group az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást fog szerezni a BEG egésze felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
a Lov Group esetében: elsősorban audiovizuális tartalmak előállításával foglalkozó befektetési vállalkozás, amely a jelenleg közös irányítás alatt álló leányvállalatán, a BEG-en keresztül az online szerencsejáték-ágazatban is aktív, valamint a luxusszállodák és az élelmiszeripar területén is tevékenységet folytat,
–
a BEG esetében: online sportfogadással, kaszinójátékkal, pókerrel és lóversennyel kapcsolatos szolgáltatások nyújtása.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.10686 – LOV GROUP / BETCLIC EVEREST GROUP Az észrevételeket faxon, e-mailben vagy postai úton lehet a Bizottsághoz eljuttatni.
Az elérhetőségi adatok a következők: E-mail: COMP-MERGER-REGISTRY@ec.europa.eu Fax +32 22964301 Postai cím: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.